《将出洛城过广爱寺见三学演师引观杨惠之塑宝》
宋代·苏辙

寺古依乔木，僧闲正莫年。
为生何寂寞，爱客尚留连。
虚牖罗修竹，空厨响细泉。
坐听谈旧事，遍识洛中贤。
虚室无寻丈，青山有百层。
回峰看不足，危石恐将崩。
听法来天女，依岩老梵僧。
须弥传纳芥，观此信还曾。
壁毁丹青在，移来殿庑深。
赋形惊变态，观佛觉无心。
旌旂翻空色，笙竽含妙音。
风流出吴样，遗法到如今。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。